སྐེ་རིང་མི་རྒྱུད་ཀྱི་སྐྱེས་མ་དག་ལ་མཚོན་ན།མི་ཚེར་གང་བོར་ཆེས་མང་ན་སྐེ་ལ་ཟངས་ཀྱི་ཨ་ལོང༢༥ལྷག་འདོགས་དགོས་ལ།དེ་དག་གི་ལྗིད་ཚད་ཁྱོན་བསྡོམས་སྤྱི་རྒྱ་༥ནས་༡༠བར་ཡིན་པ་རེད།ལོ་ཡར་འཕར་བ་དང་བསྟུན་ནས།ཟངས་ཀྱི་ཨ་ལོང་དེ་དག་གིས་སོག་རུས་ཀྱི་རམ་འདེགས་ལ་དང་དེའི་ལྗིད་ཚད་ལ་བརྟེན་ནས་སྐེ་བ་ཇེ་རིང་དུ་གཏོང་བ་དང་།སྐེ་བའི་རུས་སྒྲོམ་དག་དེའི་འཐེན་ཤུགས་ཀྱི་འོག་ཏུ་ཡ་མ་གཟུགས་སུ་གྱུར་འདུག་པ་རེད།ཟངས་ཀྱི་ཨ་ལོང་དེ་དག་སྐེ་རིང་མི་རྒྱུད་ཀྱི་སྐྱེས་མ་རྣམས་ལ་མཚོན་ན།མི་ལུས་ཀྱི་བཀག་རྒྱ་ཆེན་པོ་ཞིག་ཡིན་ཏེ།དེ་སྐེ་ལ་བླངས་པ་ནས་ནམ་ཡང་ལེན་སྲོལ་མི་འདུགདུས་ཀྱི་འགྲོས་དང་བསྟུན་ནས།སྐེ་རིང་མི་རྒྱུད་དུའང་སྐྱེས་མའི་སྐེ་ལ་ཟངས་ཀྱི་ཨ་ལོང་བསྐོན་པའི་སྲོལ་རྒྱུན་དེ་ཉིད་ཉམས་དམུས་སུ་འགྲོ་བཞིན་འདུག་མོད།ཁོ་ཚོའི་སེམས་ངོར་སྐེ་བའི་ཨ་ལོང་དེ་དག་ནི་སྔར་མུས་བཞིན་མཛེས་སྡུག་དང་རྒྱུ་ནོར་གྱི་མཚོན་རྟགས་སུ་ངོས་འཛིན་བཞིན་ཡོད།དེ་བས།ཐེ་ལན་ཌི་རྒྱལ་ཁབ་བྱང་ངོས་སུ་འཚོ་བའི་སྐེ་རིང་མི་རྒྱུད་ཀྱི་ལུགས་སུ།ཕྲུ་གུ་བུ་མོ་སྐྱེས་པ་ལོ་ལྔ་ནས་དྲུག་ལ་སོན་རྗེས་སྔར་སྲོལ་བཞིན་དེའི་སྐེ་ལ་ཨ་ལོང་བསྐོན་བཞིན་ཡོད་དོ།།རྩོམ་འགན་པ།ལྷ་དབང